जेन
"एपिस मेल्लिफ़रा (मधुमक्खी)।"
क्या पहले कभी तुम्हारा आकार छोटा हुआ है?
नहीं। मैं हमेशा से बड़ी होना चाहती थी, छोटी नहीं।
मेरे ख़्याल से तुम्हें यह अनुभव बहुत बुरा लगेगा।
क्या?
मेरा मतलब, "बहुत बढ़िया" लगेगा।
माफ़ करना। शायद मेरा आकार बहुत ज़्यादा बार छोटा किया जा चुका है।
"बढ़िया।"
"बुरा" तब लगता है जब आकार वापस बड़ा होता है, लेकिन उसकी चिंता बाद में करेंगे।
तुम्हें पता है मधुमक्खियों के साथ क्या हो रहा है?
क्योंकि मुझे नहीं पता।
-क्या तुम मुझे फिर से बता सकती हो, जेन? -जी, सर।
दुनिया भर में श्रमिक मधुमक्खियाँ अचानक अपने छत्तों से ग़ायब हो रही हैं।
श्रमिक मधुमक्खियाँ खाना बटोरती हैं, अपनी रानी का ध्यान रखती हैं,
बच्चों को खिलाती हैं और छत्ते की रक्षा करती हैं।
लेकिन अब वे ग़ायब हो गई हैं।
हाँ, मैं बिल्कुल यही कहने वाला था।
और वैज्ञानिकों को उसकी वजह पक्के तौर पर मालूम नहीं है, इसलिए तुम दोनों को बुलाया गया है।
तुम्हारा मिशन है इस टैंक में छोटा होना,
एक मधुमक्खी के छत्ते में घुसना और पता लगाना कि वे मधुमक्खियाँ क्यों ग़ायब हो रही हैं।
क्या तुम अपना मिशन स्वीकार करती हो?
मैं तुम्हें सुन नहीं पा रहा!
ठीक है, डेविड, चलो थोड़ा शांत हो जाएँ।
मुझे लगा वह अच्छा था।
देखा? ग्रेबियर्ड को अच्छा लगा।
अच्छा, ठीक है। बोलो।
मैं तुम्हें सुन नहीं पा रहा!
जी, सर!
जहाज़ में बैठो और चलो कुछ मधुमक्खियों को बचाएँ।
दस, नौ, आठ,
सात, छह, पाँच,
चार, तीन...
-दो, एक, शून्य! -दो, एक, शून्य।
-छोटे होने का समय। -छोटे होने का समय।
यह काम कर गया। हम मधुमक्खी के आकार के हो गए।
वह महक कैसी है?
तुम्हारा आकार ही मधुमक्खी जितना नहीं हुआ, तुम्हारी महक भी मधुमक्खी जैसी हो गई है।
मधुमक्खियों का एक-दूसरे से बात करने का एक तरीका महक के ज़रिये है,
जो यह जहाज़ बना सकता है...
तुम्हें थोड़ा पीछे जाना चाहिए।
माफ़ करना। मधुमक्खी की महक से मुझे छींक आ रही है।
कोई बात नहीं।
चलो यह मिशन शुरू करें।
शुभकामनाएँ।
दुनिया तुम पर निर्भर कर रही है!
मधुमक्खी दिख गई। अध्ययन के लिए पीछा कर रही हूँ।
मधुमक्खी एक फूल पर बैठ गई है। मैं मँडरा रही हूँ।
मधुमक्खी क्या कर रही है?
खा रही है और इकट्ठा कर रही है।
-मैं और क़रीब से देखने के लिए पास जा रही हूँ। -बढ़िया।
मधुमक्खियाँ फूलों का रस पीती हैं, जो एक तरह से शक्कर का पेय होता है...
अपनी स्ट्रॉ वाली जीभों से। ऐसे।
ऐसे?
लेकिन वे खाने के लिए फूलों का पराग भी इकट्ठा करती हैं।
वे अपने पैरों के पीछे बने छोटे थैलों में उसे रखती हैं।
जैसे दोबारा इस्तेमाल होने वाले शॉपिंग बैग?
बिल्कुल सही। जो वे ले जाती हैं अपने...
सही कहा, ग्रेबियर्ड। अपने छत्ते में।
रुको, वह जा रही है।
इसमें थोड़े हिचकोले लग सकते है।
छत्ते के क़रीब पहुँच रहे हैं।
यह "मधु-र" है।
कमाल का है, है ना?
मधुमक्खियाँ सुरक्षा, खाना बटोरने और अपने बच्चों के पालन-पोषण के लिए छत्ते बनाती हैं।
-वह क्या था? -वह जो भी था, वह ठीक तुम्हारे ऊपर है।
ड्रैगनफ़्लाई।
वह इस तरफ आ रही है!
क्या तुम्हें पता है कि मधुमक्खियों के सबसे बड़े परभक्षियों में से एक ड्रैगनफ़्लाई होते हैं?
हाँ, पता है।
थोड़ी मदद करोगे, डेविड? हमें एक ड्रैगनफ़्लाई खाने वाली है।
-वहाँ कुछ हो रहा है। -मरो!
हाँ!
-मिली, क्या हो रहा है? -कर्टिस एक मधुमक्खी के छत्ते पर पत्थर मार रहा है।
क्या?
कर्टिस पत्थर मार रहा है ए...
नहीं, जेन, रुको!
जेन, मैं आ रहा हूँ!
कोई मुसीबत में पड़ने वाला है।
हाँ! यह लो!
इसे डंक मारकर दिखाओ। बाय-बाय, मधुमक्खियों।
नहीं, वह उनका घर है!
मधुमक्खियाँ हमारी दोस्त हैं!
मधुमक्खियों के बिना लगभग कोई पेड़-पौधे नहीं होंगे।
और पेड़-पौधों के बिना, हम भी नहीं होंगे।
और इन मधुमक्खियों के बिना, हाडियल को डंक नहीं लगा होता
और ना ही मुझे। आउ!
मधुमक्खियाँ बस एक-दूसरे को और अपने घर को बचाने के लिए डंक मारती हैं,
जिसे तुम बर्बाद कर रहे हो!
जो भी हो।
-चलो किसी टीचर को लेकर आते हैं। -समय नहीं है।
ध्यान से!
वह बहुत मुसीबत में पड़ने वाली है।
वे बस मधुमक्खियाँ हैं!
ठीक है, मैं तुम्हें देख सकती हूँ। देख रही हूँ।
हैलो।
एक मिनट!
नहीं, माफ़ कीजिए। वह... जाने दीजिए।
हाँ, मैं क्या मदद कर सकती हूँ?
उसने क्या किया?
प्रिंसिपल का ऑफ़िस
जेन?
हाँ?
तुम्हारा क्या मतलब था जब तुमने कहा कि, "मधुमक्खियों के बिना लगभग कोई पेड़-पौधे नहीं होंगे
और फिर हम भी नहीं होंगे?"
पौधों को और पौधे बनाने के लिए पराग की ज़रूरत होती है
और लगभग उन सबके लिए, वह पराग मधुमक्खियाँ लाती और ले जाती हैं।
-मधुमक्खियाँ नहीं... -तो हम नहीं।
-जेन। -मिस्टर हैरिसन।
मैं बस नर्स के ऑफ़िस से आ रहा हूँ।
तुम्हें सुनकर ख़ुशी होगी कि कर्टिस ठीक है।
बस मधुमक्खियों के कुछ डंक हैं।
और "एपिस मेल्लिफ़रा"?
क्या वह मधुमक्खियों का वैज्ञानिक नाम है?
हाँ।
-मैंने कीड़े मारने वाले को बुल... -कीड़े मारने वाला?
लेकिन उन्होंने कुछ ग़लत नहीं किया है।
अब, जेन, कर्टिस को कई बार डंक लगे...
आत्मरक्षा में। वरना उन्होंने नहीं किया होता।
हाय, मिस्टर हैरिसन?
मधुमक्खियाँ तभी डंक मारती हैं जब उनमें से कोई मुसीबत में हो
या उनके छत्ते पर हमला हो रहा हो।
जो कि हो रहा था।
शुक्रिया, डेविड। मैं तुमसे जल्द ही बात करूँगा।
मिस्टर ली की क्लास वाला बिली अभी भी बाथरूम में पॉटी करने से इंकार कर रहा है।
डॉन, मैं यहाँ खाली नहीं हूँ।
मिस्टर ली के हाथ भी खाली नहीं हैं।
सफ़ाई वाले को फ़... फ़ोन करो।
मैं जल्द वहाँ पहुँचता हूँ।
मैंने तुम्हारी माँ को फ़ोन किया है।
वह आ रही हैं ताकि हम इस स्थिति के बारे में बात कर पाएँ।
जेन?
जेन, तुम ठीक हो?
नहीं।
मैं तुम्हें सुन नहीं पा रहा!
डेविड, हम नहीं कर सकते। हम मुसीबत में हैं।
मधुमक्खियाँ भी।
शायद हम कुछ ऐसा पता लगा पाएँ जिससे मिस्टर हैरिसन को उन्हें मारने से रोक पाएँ।
यह हुई ना बात। क्या तुम वापस मिशन पर जाने के लिए तैयार हो?
-जी, सर। -तुम्हें अपना मिशन पूरा करना है।
हमें पता लगाना है कि वे श्रमिक मधुमक्खियाँ क्यों ग़ायब हो रही हैं।
लेकिन हम उस ड्रैगनफ़्लाई से कैसे बचेंगे,
ताकि छत्ते के अंदर जाकर पता लगा पाएँ कि मधुमक्खियों के साथ क्या हो रहा है?
शायद थोड़ा बैकअप महकाने का समय आ गया है।
तुम्हारी मॉम के यहाँ आने से पहले।
घुसपैठिए की चेतावनी वाली महक चालू करो।
मुझे बैकअप की महक आ रही है।
उन्होंने हमारी मदद की पुकार सूँघ ली।
हाँ!
हम आज़ाद हो गए!
हम बहुत तेज़ी से गिर रहे हैं!
वे वाली मधुमक्खियाँ हिल क्यों नहीं रही हैं?
मधुमक्खियाँ डंक मारने के बाद मर जाती हैं।
क्या? लेकिन उसका मतलब...
मधुमक्खियाँ एक-दूसरे को बचाने के लिए जो करना पड़े, करती हैं।
काफ़ी बुरा बचाव है।
वापस छत्ते में जा रहे हैं।
प्रवेश के क़रीब आ रहे हैं।
दोस्त वाली महक चालू करो। वरना हो सकता है उन्हें लगे कि हम कोई परभक्षी हैं।
और वे मरने तक हमें डंक मारें।
अभी भी उससे उबर नहीं पा रहा।
मधुमक्खियाँ बड़ी आबादियों में रहती हैं।
एक रानी, हज़ारों श्रमिक और कुछ ड्रोन मधुमक्खियाँ।
बस एक मादा?
दरअसल, सभी श्रमिक मादा होती हैं।
बस कुछ ही नर मधुमक्खियाँ होती हैं और उनके डंक नहीं होते।
तुम सही हो। सभी श्रमिक मधुमक्खियाँ ग़ायब हैं।
और हम यहाँ पता लगाने आए हैं क्यों और उसे कैसे ठीक किया जाए।
-वह वापस आ गए! -ड्रैगनफ़्लाई?
नहीं, उससे भी बदतर। मिस्टर हैरिसन।
और तुम्हारी मॉम उनके साथ हैं।
इस तरफ़ आइए।
हाय, जेन की मॉम।
अब, जेन, मुझे तुम्हारी माँ को बताने का मौका मिला...
-तुम सोच क्या रही थी? -मैं बस...
-नहीं, यह सवाल नहीं था। -मैं बचाने की कोशिश कर रही...
क्या मैंने तुम्हें अपनी समस्याएँ ऐसे सुलझाना सिखाया है?
-अगर मैं बस... -अभी नहीं, डेविड।
"कम से कम मैं उन लोगों के लिए आवाज़ उठा सकती हूँ, जो ख़ुद के लिए नहीं बोल सकते।"
हम जेन गुडॉल के बारे में बाद में बात करेंगे, क्योंकि इस समय जेन यहाँ नहीं है।
उन्हें काम के लिए देर नहीं हो रही। मुझे हो रही है।
मैं बस कहना चाहता हूँ कि जेन ने मुझे सिखाया है कि मधुमक्खियाँ कितनी महत्वपूर्ण हैं।
-उनके बिना... -शुक्रिया, डेविड।
मॉम, कर्टिस उन्हें मारने वाला था।
तो तुम्हें अपने शब्दों के इस्तेमाल से
आवाज़ उठानी चाहिए, शारीरिक हिंसा से नहीं।
मुझे माफ़ कर दीजिए।
मुझसे माफ़ी मत माँगो।
माफ़ी माँगो...
-क्या नाम है उसका? -"क" से कर्टिस।
मुझे यक़ीन है, वह भी मुसीबत में है।
एक मधुमक्खी के छत्ते पर बेवजह और क्रूरता से हमला करने के लिए?
ऐसे बर्ताव को यहाँ अनुमति ज़रूर नहीं दी जाती होगी, केसी।
सही कह रही हो। इसके बाद मैं उससे बात करूँगा।
जेन को क्यों नहीं करने देते?
उससे इसे अपने शब्दों को इस्तेमाल करने के अभ्यास का मौका मिलेगा।
सीखने का एक अवसर। मुझे पसंद आया।
मैं तुम्हें सज़ा के बाद स्कूल से ले लूँगी।
आपको आने पर मजबूर करने के लिए फिर से माफ़ी माँगती हूँ।
कोई बात नहीं। ऐसा लग रहा था कि उन मधुमक्खियों को तुम्हारी ज़रूरत थी।
अभी भी है।
सुनो, बेटा, ग़ुस्सा करना आसान होता है।
मुश्किल भाग होता है उस ग़ुस्से को, अपने अंदर की आग को
दूसरों की सोच बदलने के लिए इस्तेमाल करना।
तुम्हें लगता है कर्टिस को धक्का देने से वह मधुमक्खियों पर पत्थर मारना बंद कर देगा?
-नहीं। -बिल्कुल।
मुझे तुमसे प्यार है।
अपनी कुश्ती मेरे लिए बचाकर रखो, ठीक है?
शायद किसी दिन आप जीत जाएँगी।
हैलो, जेन।
क्या तुम जानती हो, मधुमक्खियों की मदद के लिए
कुछ बच्चों ने अपने स्कूलों में बी गार्डन और बी बाथ बनाए हैं?
देखो यह कितना क्यूट है।
वह छोटी सी मधुमक्खी नहा रही है।
तुम दोनों यहाँ क्या कर रहे हो?
हमने सोचा हम सज़ा ख़त्म होने तक तुम्हारा इंतज़ार करेंगे।
हमें एक मिशन पूरा करना है।
शुक्रिया।
ओह, गज़ब, ग्रेबियर्ड, यह वाला देखो।
तुम्हें कितने डंक लगे?
मैं तुम्हें धक्का देने के लिए माफ़ी चाहती हूँ।
मैं मधुमक्खियों को बचाने के लिए माफ़ी नहीं माँगूँगी।
लेकिन फिर भी मुझे तुम्हें धक्का नहीं देना चाहिए था, इसलिए मुझे माफ़ कर दो।
मुझे तीन बार डंक लगे।
हाडियल को चार बार।
मेरा सबसे बुरा वाला यहाँ है।
वह दुख रहा होगा।
एक बारे मुझे चेहरे पर डंक लगा था।
-सच में? -हाँ, ठीक यहाँ।
मैं पाँच या छह साल की थी और उनके छत्ते के अंदर झाँकने की कोशिश कर रही थी।
लेकिन मधुमक्खियों को वह पसंद नहीं आया
और मेरे कुछ भी देख पाने से पहले उन्होंने मुझे डंक मार दिया।
-उन्हें लगा मैं उन्हें चोट पहुँचाने की कोशिश कर रही थी। -हाँ, वे ख़तरनाक होती हैं।
वे हो सकती हैं, लेकिन बस अपने दोस्तों को बचाने के लिए,
जैसे तुम हाडियल के लिए कर रहे थे।
अगर मुझे धक्का नहीं दिया होता, तो मैं जीत गया होता।
मधुमक्खियों के ख़िलाफ़, लोग हमेशा जीत जाते हैं।
यह बराबरी का मुक़ाबला नहीं है। इसीलिए उनकी बस्तियाँ ख़त्म हो रही हैं।
क्या तुमने कभी किसी छत्ते के अंदर देखा है?
-एक तरह से। -एक तरह से?
तुम कल्पना करने में कितने अच्छे हो?
मैं इसके साथ नहीं खेलूँगा।
कल्पना तुम्हें ऐसी चीज़ की तस्वीर बनाने देती है जिसके बारे में तुमने पहले कभी सोचा भी नहीं हो,
जैसे किसी के साथ बहस होने के बाद वह तुम्हारा दोस्त बन सकता है।
या जैसे जिस चीज को तुमने नष्ट करने की कोशिश की, उसे असल में तुम्हारी रक्षा की ज़रूरत है।
क्या हम अभी भी मधुमक्खियों की बात कर रहे हैं?
मैं भी थोड़ी उलझन में हूँ।
बस अपनी आँखें बंद करो और कल्पना करो।
मुझे यक़ीन नहीं हो रहा।
हम कहाँ हैं?
छत्ते के अंदर एक जहाज़ में, मधुमक्खी की बस्ती की मदद करने की कोशिश कर रहे हैं।
क्या तुम यही कर रही होती हो जब तुम खेल के मैदान में चिल्लाती फिरती हो?
हाँ।
उन्होंने यह सब बनाया है?
लेकिन अगर यह मधुमक्खी का छत्ता है, तो सारी मधुमक्खियाँ कहाँ हैं?
यही तो हम पता लगाने की कोशिश कर रहे हैं।
दुनिया भर में श्रमिक मधुमक्खियाँ ग़ायब हो रही हैं
और किसी को नहीं पता क्यों।
श्रमिकों के बिना, मधुमक्खियों के बच्चे भूखे मर जाते हैं। और बच्चे ना होने से...
बस्ती भी नहीं बचेगी।
कोई बस्ती नहीं। कोई मधुमक्खियाँ नहीं। कोई पराग नहीं।
और फ़्रेंच फ़्राइज़ नहीं?
तुम सही हो। मधुमक्खियाँ आलूओं के पौधों पर और आलू पैदा करने के लिए पराग छिड़कती हैं।
-तो, कोई चिप्स भी नहीं। -फिर से सही हो।
तुम्हें कुछ करना चाहिए।
हम कोशिश कर रहे हैं, लेकिन अगर हमें इस समस्या को सुलझाना है तो हमें सबकी मदद चाहिए होगी।
तैयार हो जाओ।
वे अलग क्यों दिख रहे हैं?
स्कैन कर रही हूँ।
अब अपलोड कर रही हूँ, डेविड।
-कम शक्कर है। -वे शक्कर खाती हैं?
उन्हें फूलों के रस से शक्कर मिलती है, जो कि लगभग उनका पूरा खाना है।
तो वे बस बाहर जाकर और क्यों नहीं ले आतीं?
अच्छा सवाल है।
शायद इसलिए कि अब पहले जितने फूल नहीं रहे।
-जैसे-जैसे शहर बड़े हो रहे हैं... -फूलों के उगने की जगह कम होती जा रही है।
जिसके कारण मधुमक्खियाँ ग़ायब हो रही हैं।
इसीलिए वे ग़ायब हो रही हैं।
इसीलिए हर एक बस्ती मायने रखती है।
तुम्हारे पास एक बंदर है?
चिम्पैंज़ी।
-तुम्हारे पास बस वही नहीं है! -वह क्या था?
-ड्रैगनफ़्लाई वापस आ गई है। -और वह रानी की ओर जा रही है!
हमें उसकी मदद करनी होगी।
हर एक बस्ती मायने रखती है, है ना?
हाँ, लेकिन अब जहाज़ चलाने की मेरी बारी है।
टकराने वाली रफ़्तार के लिए तैयार हो जाओ।
याद रखना धक्का देने से काम नहीं बनता है।
हाँ, मुझे याद है।
उसे हमारी मदद की ज़रूरत है!
क्या इस जहाज़ से रानी मधुमक्खी जैसी महक आ सकती है?
बिल्कुल आ सकती है।
यह काम कर रहा है!
-ओह, हाँ! -हाँ!
हाँ!
शाबाश, जेन। शाबाश, कर्टिस। शाबाश, ग्रेबियर्ड। शाबाश, मैं।
-अब क्या होगा? -हमें खा लिया जाएगा।
गज़ब। मधुमक्खियों की ज़िंदगी आसान नहीं है, हँ?
नहीं, इसीलिए वे जानती हैं कि उनकी एकता में बल है।
हिलक्रेस्ट कीट निवारण
कीड़े मारने वाले!
तुम कहाँ जा रहे हो?
एकता में बल होता है, है ना?
चलो, प्रिंसिपल के ऑफ़िस तक दौड़ लगाते हैं।
-मैं जीत गया! -हमें कीड़े मारने वालों को रोकना होगा!
प्लीज़, मधुमक्खियों को मत मारिए।
लेकिन आपने देखा कि मैं जीत गया, है ना?
गलियारे में दौड़ते हुए? हाँ, मैंने देखा।
प्लीज़, मिस्टर हैरिसन।
कीड़े मारने वाले को मना कर दो।
-हाँ! हाई फ़ाइव! -हाँ, हमने कर दिखाया!
हमने मधुमक्खियों को बचा लिया!
वैलरी मॉरिस एलीमेंट्री
वह ख़ुश लग रही है।
हमें अभी भी उसका बी बाथ बनाना बाकी है।
-यह मुझे डंक नहीं मारेगी, है ना? -अगर इसे परेशान नहीं किया, तो नहीं मारेगी।
गुदगुदी हो रही है।
बी गार्डन बनाने का आईडिया तुम्हारा था, है ना?
मैं जानती हूँ मेरा आईडिया तो नहीं था।
तो...
बनाने में "बी-ज़ी" हो जाओ।
ठीक है, तो हम यहाँ और जहाँ ग्रेबियर्ड है, वहाँ पौधे लगा सकते हैं। हाँ।
-यह भी एक अच्छी जगह है। -ग्रेबियर्ड भी मदद कर रहा है?
शाबाश, ग्रेबियर्ड।
जेन
मधुमक्खियों को बचाने में मदद कीजिए।
-रुको। मैं लगभग पहुँच गया हूँ। -रुकी रहूँगी।
और हमें फूलों के बीज, खाद और चिकनी मिट्टी की ज़रूरत क्यों थी?
मेलनी कर्बी ने हमें लाने को कहा था।
उन्होंने कहा था कि यह एक सरप्राइज़ है।
मुझे सरप्राइज़ पसंद हैं,
बस जब वे डरावने ना हों।
उस ड्रैगनफ़्लाई की तरह।
वह आ गईं।
-हाय, मेलनी। -हाय, जेन। हाय, डेविड।
हमसे मधुमक्खियों के बारे में बात करने के लिए शुक्रिया।
आपने जो कहा था, हम सब ले आए हैं।
रुकिए। आपके पीछे वे असली मधुमक्खियाँ हैं?
हाँ। यह एक अध्ययन का छत्ता है जिसे मैं लोगों को मधुमक्खियों के बारे में सिखाने के लिए इस्तेमाल करती हूँ।
यहाँ छत्ते में मधुमक्खियाँ घूम रही हैं,
अपने भाई-बहनों और अपनी रानी की देखभाल कर रही हैं।
-आओ, मैं तुम्हें पास से दिखाती हूँ। -वह मधुमक्खी के बच्चे का जन्म हो रहा है?
दरअसल, यह एक नई वयस्क मधुमक्खी है।
वह अंडे से निकलने के बाद एक बच्ची लार्वा थी।
और इनकी रानी एक दिन में हज़ारों अंडे देती है।
वह बहुत मेहनत का काम होगा।
बच्चों को खाना खिलाने में मदद के लिए उसके पास नर्स मधुमक्खियाँ होती हैं।
नर्स मधुमक्खियाँ? क्या डॉक्टर मधुमक्खियाँ भी होती हैं?
ख़ैर, मधुमक्खियाँ एक-दूसरे का ख़्याल रखती हैं।
मधुमक्खियों के साथ काम करते हुए आपको कितनी बार डंक लगा है?
जितना तुम सोच रहे होगे, उससे कम।
यहाँ मैंने मधुमक्खियों को उठा रखा है।
-यह बहुत अजीब और बहुत कमाल का है। -हाँ, है।
मधुमक्खियाँ तभी डंक मारती हैं जब उन्हें ख़तरे का आभास होता है, या अपने घर को बचाने के लिए।
इसे देखो। ऐसा लगता है मेरी मधुमक्खियों से बनी दाढ़ी है।
मैंने 25 सालों से उनके साथ काम करके यह सीखा है,
-तो अपने आप यह करने की कोशिश मत करना। -चिंता मत कीजिए। मैं नहीं करूँगा।
आपको कब पता चला कि आप मधुमक्खियों की मदद करना चाहती हैं?
मेरी माँ ने मुझे दक्षिण अमेरिका में एक स्वयंसेवक के रूप में सेवा करने के लिए प्रोत्साहित किया,
जहाँ मुझे मधुमक्खी पालकों और किसानों से काम करने और बहुत कुछ सीखने को मिला।
मेरे मूल अमेरिकी पूर्वजों ने मुझे जगह और उद्देश्य की गहन समझ दी है।
मुझे मधुमक्खी पालकों की अगली पीढ़ी के साथ
जानकारी बाँटना और अपने अनुभवों की कहानियाँ साझा करना अच्छा लगता है।
कहानियाँ साझा करना इतना ज़रूरी क्यों है?
क्योंकि हम वैसे ही सीखते हैं। मधुमक्खियाँ एक-दूसरे को वैसे ही सिखाती हैं।
वे प्रकृति की सबसे अच्छी कहानीकार हैं।
वे कहानियाँ भी सुनाती हैं?
-मधुमक्खियाँ क्या नहीं कर सकती हैं? -हम सब कहानियाँ सुनाते हैं
और उन्हें अलग-अलग तरीकों से साझा करते हैं।
मधुमक्खियाँ अपनी कहानियाँ उस खाने के ज़रिये बाँटती हैं, जिसे उगाने में वे मदद करती हैं।
यह देखो।
जब मधुमक्खियाँ पराग और रस बटोरती हैं,
वे पराग को एक पौधे से दूसरे पौधे तक ले जाती हैं।
उससे ही पौधा फल या सब्ज़ी उगा पाता है।
क्या यह सच है कि मधुमक्खियों के बिना हम ज़िंदा नहीं रह सकते?
यह सच है। यहाँ जो भी खाना दिख रहा है, सब मधुमक्खियों पर निर्भर है।
इसीलिए हमें उन्हें उससे बचाने की ज़रूरत है जो उन्हें नुक़सान पहुँचा रहा है।
जो क्या है?
मैं तुम्हें यह दिखाती हूँ।
इन चार चीज़ों पर नज़र डालो।
परजीवी, रोगाणु, अपर्याप्त पोषण और कीटनाशक।
परजीवी वे कीट होते हैं जो वाक़ई मधुमक्खियों को नुक़सान पहुँचा सकते हैं
और वे उन रोगाणुओं को फ़ैला सकते हैं जो ऐसी बीमारियाँ और वायरस हैं
जिनसे मधुमक्खियाँ बीमार हो जाती हैं।
और अपर्याप्त पोषण तब होता है जब मधुमक्खियों के पास पर्याप्त फूल नहीं होते।
कीटनाशक वाक़ई ताक़तवर रसायन होते हैं
जिन्हें कुछ परजीवियों को मारने के लिए इस्तेमाल किया जाता है,
लेकिन वे मधुमक्खियों के लिए भी ज़हरीले हो सकते हैं।
और मधुमक्खियों की ही तरह, हम साथ मिलकर उनकी मदद कर सकते हैं।
ये कुछ तरीके हैं जिनसे लोग मदद कर रहे हैं।
मैरियन स्पेंस पियर्सन, जिसने "मो हाइव्स" की शुरुआत की थी,
शहरों में खाली ज़मीन पर छत्ते और बग़ीचे बनाने के लिए बच्चों के साथ काम करती है।
और ये डनियेल क्लाइन और उसकी बेटी, इज़्ज़ी हैं,
जो मधुमक्खियों के महत्व के बारे में समुदायों को शिक्षित करने पर ध्यान केंद्रित रखती हैं।
-वे क्या बना रहे हैं? -वे सीडबॉल हैं।
स्थानीय फूलों के पौधे लगाकर तुम मधुमक्खियों की मदद कर सकते हो।
और मैंने तुमसे जो सामान लाने को कहा था, उससे तुम भी ये बना सकते हो।
सीडबॉल ऐसे बनाते हैं। थोड़ी खाद लो
और फिर उसमें थोड़े बीज डालो।
-ऐसे? -हाँ, बिल्कुल वैसे ही।
फिर थोड़ी गीली चिकनी मिट्टी डालो
और उसका ऐसे गोला बनाओ,
और यह बन गई एक सीडबॉल।
जहाँ भी फूल उगने लायक़ मिट्टी हो, तुम इन्हें वहाँ फेंक सकते हो।
-ऐसे? -बन गया।
वे कमाल की बनी हैं।
यह बेहद शानदार है।
-हम स्कूल में सबसे बनाने को कह सकते हैं। -यह एक कमाल का आईडिया है।
हमसे मधुमक्खियों के बारे में बात करने के लिए शुक्रिया, मेलनी।
तुम्हारा स्वागत है।
और याद रखना, तुम्हारी कहानियाँ भी ज़रूरी हैं।
और तुम ज़्यादा फूल लगाकर उनकी कहानियाँ बाँटने में मधुमक्खियों की मदद कर सकते हो।
बाय।
-बाय, मेलनी। -बाय, मेलनी।
जेन, चलो चलकर अपनी सीडबॉल फेंकें।
-मेरे लिए रुको। -ठीक है।
उप-शीर्षक अनुवादक: मीनू